open-index/open-wikipedia-markdown huggingface dataset:
Dalai Lama

I tibetansk buddhisme danner rekken av **Dalai Lamaer** en tulkulinjerekke av Gelug-lamaer som kan spores tilbake til 1391. Tibetanske buddhister mener at Dalai Lama er en av utallige gjenfødelser av Avalokiteśvara («Chenrezig» [*spyan ras gzigs*] på tibetansk), bodhisattvaen for medfølelse. Mellom det 17. århundret og 1959, var Dalai Lama overhodet for de tibetanske myndighetene, og administrerte en stor del av landet fra hovedstaden Lhasa. Dalai Lama anses som den øverste leder for den tibetanske buddhismen, og lederne for alle de fire skolene anser Dalai Lama som den høyeste lama i de tibetanske tradisjonene. Mange tror at Dalai Lama er øverste leder for Gelug-skolen, men denne posisjonen innehas av Ganden Tripa. Han tiltales gjerne som «Hans Hellighet Dalai Lama». Tibetanere kaller Dalai Lama Gyalwa Rinpoche, som betyr «Dyrebare seierherre», eller Yishin Norbu som betyr «Juvelen som oppfyller ønsker».

Det er panchen lama som finner frem til og peker ut ny dalai lama.

Den nåværende dalai lama heter Tenzin Gyatso. Han bor i landflyktighet i India etter at kineserne tok makten i Tibet. Enkelte av Dalai Lamas taler om forholdet til Kina er omtalt og gjengitt i Dyades temanummer Dalai Lama og Tibet.

## Historie
Ordet «Dalai» er mongolsk og betyr «hav av visdom». Ordet «lama» er tibetansk og tilsvarer sanskrit-ordet «guru». Ofte så blir det oversatt til «spirituell læremester», eller kun til «lærer» og «munk». Tittelen ble først tatt i bruk i 1578, da den mongolske herskeren Altan Khan navnga Sonam Gyatso. Sonam Gyatso ble den første bæreren av tittelen «Dalai Lama», selv om han allerede var den tredje i rekken av Dalai Lamaer. På grunn av dette blir han referert til som «den tredje Dalai Lama».

## Videreføring
Når en dalai lama dør, leter munkene etter en gjenfødelse av han. Denne gjenfødelsen (kalt *[[yangsi]]*) er som regel et lite barn, født på omtrentlig samme tid som den forrige lamaens død inntraff. Denne letingen kan ta flere år, noe som fører til at personer som innehar stillingen ikke følger like etter hverandre. Noen ganger har det hendt at flere grupper har kommet med forskjellige påstander om hvem som er den rette arvtageren. Dette har i noen tilfelle medført politiske spenninger.

Tegn som tyder på en ny lama, er om barnet gjenkjenner tidligere eiendeler. Når man med sikkerhet mener å ha funnet riktig person, blir den gjenfødte brakt til Lhasa, hvor andre lamaer begynner på barnets trening.

## Liste over Dalai Lamaer
Det har vært 14 anerkjente inkarnasjoner av Dalai Lama:

## Referanser


## Eksterne lenker
*
Hannu Manninen

**Hannu Kalevi Manninen** (født 1978) er en finsk tidligere kombinertløper.

Han debuterte internasjonalt i OL 1994 på Lillehammer, før han var fylt 16 år. Per 2006 er han Finlands yngste deltaker noensinne i et vinter-OL. Han ble juniorverdensmester i 1995 og 1998.

Manninen vant verdenscupen sammenlagt fire ganger (2004, 2005, 2006 og 2007), og han vant 48 seire i enkeltrenn. Til tross for Manninens dominans gjennom flere år, lyktes han ikke med å vinne en individuell medalje i noe mesterskap før VM 2007 da han vant gull i sprintøvelsen. Manninens styrke var først og fremst i langrennssporet, og han hadde en fryktet spurt. Han deltok jevnlig i langrennskonkurranser, også i verdenscupen – vanligvis i sprint. I OL i 2002 ble han nr. 8 i sprintlangrenn.

Langrennsløperen Pirjo Muranen er Hannus søster.

Manninen bestemte seg i juni 2011 for å legge opp. Han hadde da tatt utdannelse som pilot og fikk etter hvert jobb i Finnair. I 2016 gjorde han imidlertid comeback med mål om å kunne representere Finland i VM på ski 2017 på hjemmebane i Lahtis. Finsk kombinertsport var på dette tidspunktet nede i en bølgedal etter at man ikke hadde klart å erstatte de store profilene som herjet i verdenscupen og mesterskapene på 2000-tallet. Konkurransen om plassene på VM-laget var derfor ikke verre enn at Manninen klarte å komme med i Finlands tropp.

## Meritter
* VM 1997 &ndash; sølv i lagøvelsen
* OL 1998 &ndash; sølv i lagøvelsen
* VM 1999 &ndash; gull i lagøvelsen
* VM 2001 &ndash; bronse i lagøvelsen
* OL 2002 &ndash; gull i lagøvelsen
* VM 2003 &ndash; bronse i lagøvelsen
* OL 2006 &ndash; bronse i lagøvelsen
* VM 2007 &ndash; gull i lagøvelsen
* VM 2007 &ndash; gull i sprintkonkurransen

## Se også
* Liste over mestvinnende verdenscupvinnere i skisport

## Referanser


## Eksterne lenker
* 
*
Claudia Nystad

**Claudia (Künzel) Nystad** (født 1. februar 1978) er en tysk tidligere langrennsløper.

## Karriere

Claudia Künzel var med på det tyske laget som vant gull på 4 x 5&nbsp;km stafett i Vinter-OL 2002, I VM 2003 var hun igjen med på vinnerlaget i stafett, og tok i tillegg sølv på sprinten.

I OL i 2006 tok hun nok et sprintsølv, og hun var på det tyske laget som tok sølv i stafett.

27. juni 2005 giftet hun seg med nordmannen Trond Nystad, landslagssjef for Norges herrelandslag i langrenn. Hun la opp i 2015.

## Meritter
### [[Verdensmesterskapet på ski, nordiske grener|VM]]
* 2003 Val di Fiemme – **gull** i stafett og sølv i sprint.
* 2007 Sapporo – sølv i lagsprint (sammen med Evi Sachenbacher-Stehle) og i stafett.

### [[Vinter-OL|OL]]
* 2002 Salt Lake City – **gull** i stafett.
* 2006 Torino – sølv i sprint og i stafett.
* 2010 Vancouver – gull i lagsprint.
* 2014 Sotsji – bronse på 4 x 5 km stafett.

### Sammenlagtresultater i verdenscupen i langrenn

## Referanser


## Eksterne lenker
* 
*
Jelena Burukhina

**Jelena Nikolajevna Burukhina** (russisk Елена Николаевна Бурухина, født 9. mars 1977) er en russisk langrennsløper. Hun tok sølv på 30&nbsp;km fristil under VM 2003 i Val di Fiemme.

## Referanser


## Eksterne lenker
*
Londons rushtrafikkavgift

**Londons rushtrafikkavgift** (***London Congestion Charge***) er en avgift som ilegges bilister når de kjører innenfor innenfor en bestemt sone (*Congestion Charge Zone*) i London sentrum. London var ikke den første byen til å innføre rushtidsavgift, men er pr. 2004 den største byen som har gjort det. Avdelingen London Street Management i Transport for London har ansvar for å administrere ordningen.

Avgiften ble innført 17. februar 2003. I stedet for å opprette en bomring med fysiske bomstasjoner, noe som ville blitt en flaskehals i trafikken, betales avgiften enten over telefon eller i automater på bensinstasjoner i utkanten av London. Automatene er utstyrt med fullt tastatur, slik at man kan slå inn skiltnummeret. Overvåkningen skjer ved hjelp av kameraer, både fastmonterte og mobile. Bilder fra disse leses maskinelt, og sammenlignes med registrerte skiltnummer fra betalingsautomater og telefonsystemet.

Den daglige avgiften på ti pund må betales av den registrerte eieren av biler som kjører inn i, ut av eller inne i avgiftssonen mellom 07.00 og 18.00 mandag til fredag. Hvis avgiften ikke betales innen innen midnatt samme dag, økes summen til tolv pund. Er avgiften ikke betalt innen midnatt en dag etter, ilegges et gebyr på minst 65 pund (priser per juli 2013).

Noen kjøretøy &ndash; som busser, minibusser (over en viss størrelse), drosjer, nødhjelpskjøretøy, motorsykler, sykler og kjøretøy på alternativt drivstoff &ndash; er unntatt fra avgiften. Beboere i avgiftssonen er berettiget 90 prosent rabatt hvis de betaler for en uke eller mer av gangen.

Ordningens mål er å stimulere folk til å benytte kollektivtransport, mer miljøvennlige kjøretøy, sykler, motorsykler eller egne ben fremfor biler, og på denne måten redusere rushtrafikken og gi anledning til raskere, mindre forurensende og mer forutsigbare reiser. Ifølge Transport for London blir en stor andel av avgiften investert i kollektivtrafikk.

## Eksterne lenker
*
Jouni Kaitainen

**Jouni Kaitainen** (født 9. juni 1980) er en finsk kombinertløper.

Under VM 2003 i Val di Fiemme deltok han på det finske kombinertlaget som tok bronsemedalje i den lagkonkurransen.

## Referanser


## Eksterne lenker
*
Jaakko Tallus

**Jaakko Tapio Tallus** (født 23. februar 1981 i Lieksa) er en finsk kombinertløper. Han tok gull i lagkonkurransen og sølv på 15&nbsp;km individuelt under OL 2002 i Salt Lake City, og bronse i lagkonkurransen under OL 2006 i Torino.

Han har også vunnet tre VM-medaljer i lagkonkurranse (gull i 2007 og bronse i 2001 og 2003).

## Referanser


## Eksterne lenker
*
Teflon

**Teflon** er DuPont-konsernets varemerke for slippbelegg av polytetrafluoreten (PTFE), en fluorplast med fysiske egenskaper som gjør den veldig glatt (lav friksjon). Teflon ble oppfunnet 1938 av Roy J. Plunkett som da jobbet for DuPont. Kommersielle produkter kom i midten av 1940-tallet, men teflon ble allment kjent først fra 1950 og framover. PTFE framstilles og markedføres også av andre firmaer under navn som Dyneon™ PTFE (tidligere Hostaflon), Heydeflon, Ekafluvin, Fluon, Algoflon, Polyflon og Gore-Tex. Nyere Gore-Tex produkter bruker ikke en indre teflonfilm.

## Helsefarer med PTFE
PTFE-panner som varmes over cirka 350&nbsp;°C avgir flussyre og et bredt spekter av organofluorine forbindelser som kan føre til polymerfeber hos mennesker, og kan være dødelig for fugler. Det har blitt uttrykt bekymring over mulige negative helseeffekter fra bruk av PTFE-belagte panner.

Produksjon av PTFE har tidligere blitt gjort ved hjelp av PFOA som en emulgator, men ettersom PFOA er en persistent organisk miljøgift som utgjør både miljø- og helsemessige bekymringer er stoffet nå i ferd med å fases fra PTFE-produksjonen. PFOA er i ferd med å bli erstattet av GenX produsert av selskapet Chemours (en DuPont spin-off), men synes å utgjøre lignende helseproblemer som det nå forbudte PFOA.

## Referanser


## Se også
* Polytetrafluoreten
* Gore-Tex

## Eksterne lenker
* Teflon.com
Fríða Á. Sigurðardóttir

**Fríða Áslaug Sigurðardóttir** (*Frida Aslaug Sigurdsdatter*) (født 11. desember 1940 på Hesteyri i Sléttuhreppi, Island, død 7. mai 2010 i Reykjavík) var en islandsk forfatter.

Hun var utdannet cand. mag. i islandsk og litteratur fra Háskóli Íslands i 1979. Fra 1964 til 1970 arbeidet hun som bibliotekar ved Universitetsbiblioteket og American Library i Reykjavík. Hun arbeidet fra 1971 til 1973 ved universitetet, hvor hun også underviste fra 1973 til 1975. Fra 1978 til sin død i 2010 var hun forfatter på heltid.

Hun debuterte som forfatter i 1980 med novellesamlingen *Þetta er ekkert alvarlegt*. I 1992 fikk hun Nordisk råds litteraturpris for *Meðan nóttin líður* (på norsk: * I nattens løp*).

## Oversettelser
Hennes bøker er oversatt til norsk, svensk, dansk, tysk, engelsk og tsjekkisk. Selv har hun oversatt litteratur av bl.a. Doris Lessing og Jean M. Auel til islandsk.

## Bibliografi
* 1980 *Þetta er ekkert alvarlegt*, noveller (Skuggsjá, Hafnarfirði) 
* 1981 *Sólin og skugginn*, roman (Skuggsjá, Hafnarfirði) 
* 1984 *Við gluggann*, noveller (Skuggsjá, Hafnarfirði) 
* 1986 *Eins og hafið*, roman (Vaka-Helgafell, Reykjavík) 
* 1990 *Meðan nóttin líður*, roman (Forlagið, Reykjavík) 
::: på norsk:
::: 1992 *I nattens løp* oversatt av Jon Gunnar Jørgensen (Emilia Press, Oslo)
* 1994 *Í luktum heimi*, roman (Forlagið, Reykjavík)
* 1998 *Maríuglugginn* , roman (Forlagið, Reykjavík)
* 2000 *Sumarblús*, noveller (JPV forlag, Reykjavík)
* 2006 *Í húsi Júlíu*, roman (JPV forlag, Reykjavík)

## Priser og utmerkelser
* 1991 Íslensku bókmenntaverðlaunin for *Meðan nóttin líður*
* 1992 Nordisk råds litteraturpris for *Meðan nóttin líður*

## Referanser


## Eksterne lenker
Borgarbókasafn Reykjavíkur
Walworth (London)

**Walworth** er et område i distriktet Southwark i sørøstlige London. Det er lokalisert 3,1&nbsp;km sørøst for Charing Cross, i nærheten av Camberwell og Elephant and Castle. Det er fødestedet til poeten Robert Browning. Blant de betydelige gatene i Walworth er blant annet Old Kent Road, New Kent Road og Walworth Road.

## Historie
Det har blitt funnet levninger av en mammut under gatene i Walworth. Det har blitt funnet spor av menneskelig bosetning siden steinalderen. Stedsnavnet er avledet fra angelsaksisk, og har antagelig betydningen «britonsk bosetning». Bosetningen, som begynte som en gård, utviklet seg i det området som ligger mellom det som ble Kennington Park Road og Old Kent Road, to av de gamle veiene som strakte seg ut fra London Bridge og mot sørkysten. Canterburykatedralen var en stor landeier fra sen angelsaksisk tid og framover.

Walworth opptrer i *[[Domesday Book]]* av 1086 som Waleorde. Det var holdt av Bainiard for erkebiskop Lanfranc av Canterbury. Dets verdi var 3½ hider, en kirke, fire ploger, 8 acre (32,000 m2) med beiteland, og verdsatt til £3.

John Smith House, en bygning på Walworth Road som har navn etter Arbeiderpartilederen John Smith, var tidligere Det britiske arbeiderpartiets hovedkvarter. Det har siden partiet flyttet over i nye lokaler blitt brukt av bydelen Southwarks utdanningsavdeling.

East Street-markedet er et stort gatemarked som holdes i Walworth. I utkanten, mellom Camberwell og Walworth, ligger Burgess Park.

Blant kjente person som har bodd i Walworth finner man Charlie Chaplin, Michael Caine, 
Robert Browning og John Ruskin.

Nærmeste jernbane- og undergrunnsstasjon er Elephant & Castle.

## Referanser


## Eksterne lenker
* Southwark Notes – whose regeneration? Regeneration and Gentrification in Southwark, South London
Ten Sing

**Ten Sing** (engelsk: *Teenage Singing*) er et konsept for kristent ungdomsarbeid hvor ungdommer blir engasjert gjennom utøvelse av musikk (kor, solister, band), dans og drama. I Norge ble dette startet av KFUK-KFUM Norge i 1967.

## Historie
Det første Ten Sing-koret i Norge ble startet i Bergen av presten Kjell Grønner, høsten 1967, etter inspirasjon fra det amerikanske konseptet Sing Out America. Bandet i Ten Sing bestod i begynnelsen av el-orgel, bassgitar, rytmegitar, sologitar og slagverk. Dette bandet ble senere utvidet med tangentinstrument og blåsere. Det var omkring 120 medlemmer i Ten-Sing i begynnelsen, omtrent like mange gutter som jenter. Ten Sings første opptreden var i februar-mars 1968 med showet «Med mål og mening». Ten Sings gjennombrudd kom på TenåringsTreff (TT) i Sandefjord, sommeren 1968. Flere tidligere deltakere i Ten Sing har senere blitt etablerte artister, blant dem Morten Harket, Bjørn Eidsvåg, Dagfinn Lyngbø, Sissel Kyrkjebø og Sigvart Dagsland.

## Ideologi
Ten Sing og KFUK-KFUM er opptatt av Det hele mennesket, ung deltakelse, åpent medlemskap – kristent lederskap, likestilling og solidaritet. En viktig faktor er Ung ansvar – voksent nærvær. Med dette menes det at det er de unge som skal styre og lede gruppen, men med veiledning og hjelp fra en voksen leder. Gjennom en slik prosess får de unge møte utfordringer innenfor trygge rammer og de får muligheten til å vokse som ledere og personer. Denne tanken gjenspeiles også i KFUK-KFUMs visjon som lyder: Vi skal få utrolige ting til å skje ved å være en åpen kristen organisasjon som jobber for å utvikle kristne, modige og kreative mennesker. De tre k'ene «Kultur», «Kreativitet» og «Kristus» kjennetegner også KFUK-KFUM's ungdomsarbeid.

I dag finnes det over 120 Ten Sing-grupper spredt rundt i hele Norge.

## Ten Sing-grupper i utlandet
Fra omkring 1985 ble Ten Sing eksportert til utlandet, først ved at en lokal Ten Sing-gruppe fra Kongsberg ledet av Svein Harsten reiste på turne til daværende Øst-Tyskland for å starte opp et kor der. Fra og med 1986 begynte Norges KFUK-KFUM å sende ut ettåringer gjennom konseptet Ten Sing Norway (TSN). Dette har ført til at konseptet Ten Sing har spredd seg til større deler av Europa, i tillegg til enkelte grupper i Asia (Bangladesh 2 stk.) og Afrika (Sør-Afrika og Tanzania). 

Det er arrangert tre TenSing-festivaler, som samlet ungdommer tilknyttet Ten Sing fra hele verden. Den første ble holdt i august 2006 i Århus, Danmark og den andre ble holdt i Ziegenhain, Tyskland i juli 2011 og den tredje på Kalvøya, Norge i 2018.  

European Ten Sing group (ETS) møtes årlig til en internasjonal Ten Sing konferanse for å koordinere samarbeid og felles internasjonale festivaler og arrangementer.

## Referanser


## Eksterne lenker
*tensing.no
*om Ten Sing på kfuk-kfum.no
*Ten Sing grupper i Norge 
*Ofte stilte spørsmål om Ten Sing (FAQ)
Numanuma

**Numanuma** er et kjent filmklipp som ble lagt på Internett. Det er den rumenske technolåta kalt *Dragostea Din Tei* av O-Zone, et moldovsk-rumensk band.

«Numanuma» refererer spesielt til den Flash-baserte videoen laget av den 19 år gamle Gary Brolsma som synger med stor innlevelse foran sitt webcamera. 

Gary Brolsma postet «Numa Numa»-dansen sin på newgrounds.com den 12. desember 2004. Siden da har den poppet opp på websider og blogger, og har vært vist både på CNN og VH1s «absolutt beste uke».

Gary Brolsma er en New Jersey-tenåring fra Saddle Brook, New Jersey. Brolsma, er ikke så veldig glad for sin for å ha blitt en så stor kjendis. Ifølge The New York Times er han flau over å ha blitt en så stor webkjendis. Brolsma har sluttet å ta telefonen når media ringer, han har også sagt nei til å komme på NBCs «Today Show».

Det er mange andre videoer som bruker denne sangen, inkludert flere japanske tegnefilmer og en Lego-dansevideo.

## Eksterne lenker
*
Walworth

**Walworth** kan vise til:

*Walworth; sted i Durham, England
*Walworth; sted i Southwark, London, England
*Walworth; kommune i New York, USA
Ketil Haugsand

**Ketil Are Haugsand** (født 13. juni 1947) er en norsk cembalist, instrumentmaker og dirigent. 

Haugsand gjennomførte sin musikalske utdanning i Trondheim og Oslo, senere i Praha og Haarlem. I 1973 mottok han sitt solodiplom, og i 1975 ble han tildelt Prix d'Excellence ved konservatoriet i Amsterdam, der han studerte under Gustav Leonhardt.

Haugsand er i dag en internasjonalt anerkjent cembalist og har turnert hyppig i Europa, Israel og USA. Blant viktige innspillinger er Johann Sebastian Bachs *[[Goldbergvariasjonene]]*, og flere innspillinger med Norsk Barokkorkester.

## Kilder
* Aryeh Oron: «Ketil Haugsand», bach-cantatas.com, juli 2003. Lest 22. januar 2017
* «Ketil Haugsand - Biography», mic.no, 12. oktober 2002. Lest 22. januar 2017

## Eksterne lenker
* 
*  Tomas Lauvland Pettersen: «Ketil Haugsand: J.S. Bach: Goldberg Variations», mic.no, 15. oktober 2003.
Poesi

**Poesi** er den formen av skjønnlitteraturen som omfatter dikt og diktekunst, det vil si diktning i bundet form, særlig på vers. Det motsatte av poesi er prosa, litterært arbeid i ubunden form.

Poesi kan også beskrives som «lyrisk diktning». Lyrikk betyr nesten det samme, og regnes etter klassisk mønster som den ene av de tre hovedsjangerne i litteraturen, ved siden av episk diktning og dramatikk. 

## Etymologi
Ordet «poesi» kommer av gresk ποιέω (*poieo*), «jeg skaper», «dikt» kommer via tysk *Gedicht* fra latin *dictare* «å diktere», og «vers» av latin *versus*, «vending». «Lyrikk» er dannet av det greske ordet for «lyre». 

Adjektivene «poetisk» og «lyrisk» kan brukes om det som angår poesi/lyrikk, eller som uttrykker eller vekker følelser, fantasier og stemninger, ofte romantiske eller sentimentale.

## Kjennetegn
Et dikt er en skreven eller talt tekst som i tillegg til å ha en meningsfylt sammenheng også har ordene ordnet slik at den blir fremsagt på en kunstnerisk måte som kommer tydelig til uttrykk for tilhørerne. Vanligvis er et nedskrevet dikt ordnet i verslinjer. 

Tekstene er ofte forholdsvis korte, i haiku veldig korte, og denne ord-økonomiseringen medfører at mye mening må legges i hvert ord, mening bortenfor ordet i seg selv.

De fleste former for dikt kan derfor sies å ha en «musikalitet», og noen historiske dikt var opprinnelig laget for å synges og danses til. 

Ofte er flere av ordene i dikt symboler. To typer symbolske bilder er mest populære: sammenligninger og metaforer. En sammenligning har et sammenlignings-ord («som» eller «lik») som metaforer mangler. 

Dikt kan ha en fast rytme i forskjellige rytme-mønster. De kan også lages med ulike typer rim. De vanligste formene for rim er enderim, der de siste ordene i linjene rimer på hverandre i forskjellig rekkefølge, og bokstavrim (allitterasjon), der den første lyden i minst to ord («i **st**umper og **st**ykker», «i **st**orm og **st**ille») på en eller helst to linjer faller sammen. Ulike rim-typer kan settes sammen til et helhetlig lydbilde som illustrerer eller reflekterer innholdet. 

Dikt kan mangle fast rytme og rim. Det kalles «frie vers». Slik diktning har i tidligere tider vært sjelden i vesten, men er etter hvert blitt vanlig som følge av modernismen.

Til tross for at man vanligvis skiller mellom poesi og prosa, fins det også overgangsformer. For eksempel fins det tekster som er skrevet på prosa, men tydelig inneholder poetiske uttrykk og virkemidler. De kalles «prosadikt» eller «prosalyrikk». Forfattere kan også lage eksperimentelle tekster hvor selve formen ligger i grenselandet mellom vers og prosa.

## Referanser


## Se også
*Ballade
*Elegi
*Epitafium
*Femrader
*Folkevise
*Gruk
*Haiku
*Hymne
*Konkret poesi
*Limerick (poesi)
*Lyrikk
*Madrigal
*Minnesang
*Ode
*Poetikk
*Rap
*Sang
*Sonett
*Stev 
*Strofe
*Symfonisk dikt
*Vagantdiktning
*Vers
*Vise

## Eksterne lenker

* Lyrikkmagasinet – Nyheter, lenker, videoer ++
* Dikt.org – Wiki-nettside for deling av dikt
* Poesi; fra Bibliotekarstudentens nettleksikon om litteratur og medier (pdf-fil)
* Henrik Wergeland om poesi og litterære sjangre
Midi-Pyrénées

**Midi-Pyrénées** var en administrativ region i Frankrike. Regionen besto av departementene Ariège, Aveyron, Gers, Haute-Garonne, Hautes-Pyrénées, Lot, Tarn og Tarn-et-Garonne. Regionen hadde i 2010 i underkant av 3 millioner innbyggere. Regionene Languedoc-Roussillon og Midi-Pyrénées ble fra 1. januar 2016 slått sammen til en ny region med det midlertidige navnet Languedoc-Roussillon-Midi-Pyrénées. Det ble foreslått å kalle den nye regionen Occitanie,  et navn som også ble vedtatt.

## Geografi
Midi-Pyrénées var på størrelse med Danmark, og var den største regionen i Fastlands-Frankrike i utstrekning. I hele Frankrike var det bare Fransk Guyana som hadde større areal. Regionen grenset mot Limousin og Auvergne i nord, mot Languedoc-Roussillon i øst, mot Andorra og Spania i sør og mot Aquitaine i vest.

## Økonomi
Regionshovedstaden og det økonomiske senteret er Toulouse, som er hovedsetet for fransk flyindustri og produksjon av militærmateriell og satellitter. Regionen har også bilindustri. Ellers er regionen et viktig jordbruksland og har stor dyrking av vin.


FR-32-Landscape6.JPG|Jordbrukslandskp i Gers
Airbus A380.jpg|Airbus A380 produseres i Toulouse
Toulouse Capitole Night Wikimedia Commons.jpg|Place du Capitole i Toulose
Canal du Midi 02.jpg|Canal du Midi


## Referanser


## Eksterne lenker
*
Cannon Street Railway Bridge

**Cannon Street Railway Bridge** er en bro i det sentrale London i England, over Themsen. Nedover elven er neste bro London Bridge, og oppover Southwark Bridge. Broen frakter tog over elven til Cannon Street stasjon på den nordlige bredd. Den var opprinnelig kalt Alexandra Bridge etter Alexandra av Denmark, som var hustru til den fremtidge kong Edvard VII.

Broen ble tegnet av John Hankshaw og John Wolfe-Barry for South Eastern Railway. Den ble åpent i 1866 etter tre års byggearbeider. I sin opprinnelige form fraktet den tog over Themsen på fem brospann stående på støpejernssøyler i dorisk stil. Den ble siden utvidet mellom 1886–1893 av Francis Brady og totalrenovert mellom 1979–1982, noe som medførte at broen mistet mange av sine dekorative elementer og fremsto som enda mer utilitaristisk enn tidligere.

## Litteratur
*
*

## Se også
* Liste over broer i London

## Referanser


## Eksterne lenker
*
Befalsskolen for Infanteriet i Nord-Norge

**Befalsskolen for Infanteriet i Nord-Norge** (**BSIN**) ble opprettet i 1899, flyttet fra Ila leir i 1987 og lå i Trondenes leir utenfor Harstad frem til nedleggelsen i juli 2003.

## Bakgrunn
Befalsskolen for Infanteriet i Nord-Norge (BSIN) ble vedtatt opprettet ved Kongelig resolusjon 2. september 1899 under navnet *Tromsø Stifts Underofficersskole, med stamsted Harstad*.

Bakgrunnen for opprettelsen lå i den nye hærordningen av 1887, som var så offensiv at den krevde store midler og langt mere personell på landsbasis enn det det var ressurser til. Inntil da var det ikke alminnelig verneplikt i de tre nordligste fylkene. Etter en politisk prosess sanksjonerte Kong Oscar II den 28. juni 1897 en Odelsthingsproposisjon som medførte at daværende Tromsø Stift ikke lenger var fritatt for militær verne- og tjenesteplikt.

Distriktskommandostaben var på plass i Harstad i løpet av oktober 1897, og i desember samme år ble det bestemt å opprette åtte kompanikadrer; fire i Nordland (Vefsn, Ranen, Salten og Lofoten), to i Troms (Bardu og Tromsø) og to i Finnmark (Alten og Varanger). Det ble opprettet ekserserplasser, og i løpet av noen hektiske måneder i 1898 var befal på plass og utskrivning samt innkalling av personell iverksatt.

Hver av de fem brigadene i Sør-Norge hadde sin underoffisersskole og sin avansementskrets. Hvis Nord-Norge skulle makte sine oppgaver trengte Tromsø Stifts distriktskommando en større tilgang på befal enn de som etter utdanning var villig til å tjenestegjøre i Nord-Norge fra de andre underoffisersskolene. Dessuten var det påkrevet å rekruttere langt flere befal fra landsdelen for å bygge opp et eget bofast offiserskorps i Nord-Norge.

Etter hvert som utskrivningen av rekrutter kom i gang for fullt, var befolkningsgrunnlaget godt nok til økte oppsetninger. Til det trengte landsdelen en bofast befalskadre og underoffisersskolens opprettelse høsten 1899 bidro til dette. Da første kull fra underoffisersskolen ble uteksaminert i 1902, økte oppsetningene fra åtte kretskompanier til to bataljoner; én i Bodø og én i Tromsø (Tromsø bataljon ble i 1902 flyttet til Setermoen).

## Navnehistorikk
Skolens navn fra 1899:
* Tromsø Stifts Underofficersskole (1899–1911)
* 6. Brigades Underofficersskole (1911–1916)
* 6. Divisjons Underofficersskole (1916–1930)
* 6. Divisjons skole (1930–1940)
* Befalsskolen for Infanteriet i Nord-Norge (1951–2003)

## Våpengalleri
Ulike avdelingsmerker brukt av Befalsskolen for Infanteriet i Nord-Norge.

Fil:Coat of arms of Norwegian Army NCO School for Infantry in Northern Norway (1974-1983).svg
Fil:Coat of arms of Norwegian Army NCO School for Infantry in Northern Norway.svg
Fil:Emblem of the Norwegian Army NCO School for Infantry in Northern Norway (1983).svg


## Se også
* Infanteri
Southwark Bridge

**Southwark Brigde** er en bro over Themsen i det sentrale London, beliggende mellom Millennium Bridge i vest og Cannon Street Railway Bridge i øst. Broen ble åpnet i 1921, men er den andre broen på stedet.

## Den første broen

I 1811 ble en lov om Southwark Bridge vedtatt. Southwark Bridge Company fikk tillatelse til å bygge en bro mellom Queen Street i nord og Bankside i sør.  Southwark Bridge Company engasjerte John Rennie til å bygge broen. Byggingen av broen startet i 1814 og gikk sakte, men den 24. mars 1819 ble broen åpnet. Broen hadde tre buer laget av støpejern, stående på pilarer av granitt. Kostnaden for broen ble 800 000 pund, betydelig mer enn det opprinnelige anslaget på 300 000 pund. Det viste seg etter hvert at broen ble lite brukt, blant annet siden den var smal og bratt. Det kostet også penger å krysse broen. En langvarig debatt om broens skjebne fulgte, og i 1911 ble det besluttet å bygge en ny bro.

## Nåværende bro

Arkitekt Sir Ernest George ble engasjert for å bygge den nye broen. Den nye broen skulle bygges i stål og ha fem buer. Ernest George utformet broen i samarbeid med ingeniørfirmaet Mott, Hay and Anderson. Sir William Arrol & Co fikk oppdraget med å bygge broen, som skulle koste om lag 280 000 pund. Byggingen av broen startet i 1913, men ble avbrutt av første verdenskrig. Southwark Bridge ble fullført i 1921, til en kostnad av 375 000 pund. Broen ble åpnet av kong Georg V og dronning Mary den 6. juni samme år. Etter en debatt om hva broen skulle hete, bestemte Georg V at det gamle navnet skulle beholdes.

På et skilt på broen kan følgende leses:

Southwark Bridge
Re-built by the Bridge House Estates Committee of the Corporation of London 1913-1921
Opened for traffic by their Majesties King George V and Queen Mary 6th June 1921
Sir Ernest Lamb CMG, JP Chairman Basil Mott, CB Engineer Sir Ernest George RA Architect

Southwark Bridge eies og driftes av City of London Corporation. Broen ble vernet i 1995. Det er den minst trafikkerte broen i London, med en trafikk på om lag 17 000 kjøretøyer hver dag. Broen har ingen vektbegrensning.
 
## Se også
* Liste over broer i London

## Referanser
Manuela Henkel

**Manuela Henkel** (født 4. desember 1974) er en tysk tidligere langrennsløper.
Hennes fremste internasjonale plasseringer er stafettgull for Tyskland under OL 2002 i Salt Lake City og under VM 2003 i Val di Fiemme i Italia.

Sesongen 2000/2001 kom hun på tredjeplass i verdenscupen i sprint. 
Hun er søster til skiskytteren Andrea Henkel.

## Referanser


## Eksterne lenker
* 
*
Permanenten

**Permanenten,** tidligere **KODE 1** og **Vestlandske kunstindustrimuseum**, er et kunstmuseum i Bergen sentrum. Museet er en del av Kode Kunstmuseer og komponisthjem. Det ble grunnlagt i 1887 etter initiativ fra Johan Bøgh. Bøgh var direktør ved museet fram til 1931. Museet flyttet i 1896 inn i «Den permanente utstillingsbygning». Permanenten er en monumental bygning i nyrenessanse, tegnet av arkitekt Henry Bertram Bucher (1864–1944). Bygningen holdt på å gå med i Bergensbrannen i 1916, men ble reddet.

Samlingene omfatter kunsthåndverk fra de siste 500 år, eldre lokale arbeider i sølv, møbler, glass, porselen, og tekstiler. Museet mottok ved åpningen store gaver fra kjøpmann C. Sundt.

De første årene opptok Bergen Billedgalleri den øverste etasjen. Samlingen derfra ble flyttet til Lysverksbygget (tidligere Kode 4), etter at det ble disponibelt. I tillegg holdt Fiskerimuseet til på gateplanet.

Etter sammenslåing med Kode Kunstmuseene i Bergen i 2012, opphørte Vestlandske Kunstindustrimuseum som selvstendig museum, og det går nå under navnet Kode sammen med tidligere Bergen Kunstmuseum. Kode har også åpnet opp for flere skiftende, temporære utstillinger både av kunst, design og kunsthåndverk i bygningen, men vekten legges fortsatt på kunsthåndverk gjennom 500 år, Kinasamlingen, en unik samling av kinesisk kunst og en gave fra Johan Wilhelm Normann Munthe (1864&ndash;1935), og Sølvskatten – en stor samling av Bergensk gullsmedkunst, hvor store deler av samlingen ble donert til museet av Christen Sveaas.

Vestlandske Kunstindustrumuseum har tidligere hatt ansvaret for Alvøen og Damsgård hovedgård, men dette er nå overtatt av Bymuseet i Bergen.

## Eksterne lenker
* 
* kodebergen.no
* Bergen byleksikon på nett, om Vestlandske Kunstindustrimuseum
West Ruislip stasjon

**West Ruislip stasjon** er en jernbane- og undergrunnsstasjon i Ruislip i det nordlige London. Den ligger i kollektivsone 6. 

Stasjonen åpnet 11. november 1948, og het først *West Ruislip (for Ickenham)*. Navnet ble forkortet i 1980-årene. 

## Jernbane

Stasjonen betjener tog fra Marylebone stasjon mot High Wycombe og Birmingham Snow Hill. Den drives av Chiltern Railways. 

De to jernbaneplattformene ligger nord for undergrunnsplattformene. 

Det ligger et lite sidespor ved stasjonen, som tidligere ble brukt til å snu tog fra Marylebone. Dette gjøres ikke lenger, da alle ruter går videre fra stasjone, men sporet brukes til godstog som skal til depotet. 

## Undergrunn

West Ruislip er endestasjon for Central-linjens West Ruislip-gren.

Plattformene ligger som en øy mellom sporene, som fortsetter vestover et stykke ettersom det opprinnelig var meningen at linjen skulle gå til Denham. Planene som hadde blitt lagt 1935&ndash;1940 ble endret etter andre verdenskrig, ettersom det ikke lenger var aktuelt å anlegge et nytt boligområde i Denham, og dermed ikke behov for å forlenge linjen dit. Det er mulig å se den planlagte traséen som går videre ut fra West Ruislip, i form av en bred inngjerdet jordstripe som strekker seg et stykke vestover.

Øst for stasjonen ligger et vedlikeholdsdepot. 

|}

## Eksterne lenker
* West Ruislip jernbanestasjon National Rail Enquiries (Engelsk)
* West Ruislip Underground Station Transport for London (Engelsk)
Viola Bauer

**Viola Bauer** (født 13. desember 1976) er en tysk langrennsløper.

Hun har flere medaljer fra internasjonale mesterskap, og har vært en viktig brikke i det tyske stafettlaget. Under VM 1999 tok hun sin første mesterskapsmedalje, bronse på 4 x 5&nbsp;km stafett.

Under OL 2002 i Salt Lake City ble det gull på stafetten, pluss en bronsemedalje på jaktstart.

Under VM 2003 ble det et nytt stafettgull.

I sitt andre OL, Torino 2006, var hun med på å ta sølv på stafetten, og oppnådde en femteplass i lagsprinten, sammen med lagvenninnen Evi Sachenbacher-Stehle.

## Referanser


## Eksterne lenker
* 
*
Kaisa Varis

**Kaisa Varis** (født 21. september 1975) er en finsk skiskytter, tidligere langrennsløper.

I løpet av langrennskarrieren vant Varis to seire i verdenscupen. Hun deltok i OL 2002 i Salt Lake City, der hennes beste plassering ble en fjerdeplass på 15 km.

Varis var med på det finske stafettlaget under VM 2001 i Lahtis, der laget kom inn på andreplass, men senere ble diskvalifisert på grunn av at Virpi Kuitunen ble tatt i dopingtest. To år senere, under VM 2003, var det Varis som ødela for der finske laget, som igjen gikk inn til andreplass. Her ble Varis tatt i dopingkontroll, og Finland mistet dermed nok en stafettmedalje. Varis ble utestengt i to år, men kom tilbake til verdenscupen etter at straffen var sonet.

I 2006 gikk hun over til skiskyting, og debuterte i verdenscupen i sesongen 2007/08. 11. januar 2008 vant hun sin første verdenscupseier i Ruhpolding 11. januar 2008, da hun gikk til topps i sprinten foran russiske Svetlana Sleptsova og svenske Helena Jonsson.

24. januar 2008 ble det kjent at Kaisa Varis på nytt er tatt for å ha avlagt en positiv dopingprøve. Både A- og B-prøven hennes var positiv på EPO, og 11. februar bestemte Det internasjonale skiskytterforbundet å utestenge Varis på livstid. Alle hennes resultater i skiskyting etter 6. januar ble også  strøket. Overraskende nok ble Varis frikjent av Idrettens Voldgiftsrett (CAS) i mars 2009, etter at en formell saksbehandlingsfeil forekom hos IBU, og hun kan nå konkurrere igjen dersom hun ønsker det.

## Referanser


## Eksterne lenker
*
Riikka Sirviö

**Riikka Sirviö** (født 11. april 1974) er en tidligere finsk langrennsløper.

Hun var med på å vinne bronsemedaljer for Finland på 4×5&nbsp;km stafett under VM 1997. Seks år senere var hun igjen med på vinne sølvmedalje for Finland, under VM 2003 i Oberstdorf i stafett.

## Referanser


## Eksterne lenker
*
Johnny Spillane

**Johnny Spillane** (født 24. november 1980) er en amerikansk kombinertløper.

Spillanes har tre ganger deltatt i OL, i 2002 i Salt Lake City,  2006 i Torino og 2010 i Vancouver. Hans beste resultat er tre sølvmedaljer fra 2010 i lagkonkurransen, stor bakke og normalbakke.

Han vant også gull på sprintdistansen under VM 2003 i Val di Fiemme.

I verdenscupen debuterte Spillane i desember 2000 i Kuopio. Han fikk sin første topp 10-plassering i 2003 i Kuusamo, og kom like etter på andreplass i en sprint i Trondheim.

## Verdenscupplasseringer

(Per 17. desember 2006)

## Referanser


## Eksterne lenker
*
Battersea Park

**Battersea Park** (tidligere hetende Battersea fields) er et grøntområde i Battersea i London. Den ligger på sørbredden av elven Themsen, i nærheten av Chelsea Bridge, og på motsatt side av Chelsea. Den ble åpnet som park i 1858. Før den tid var området myrer og marskland langs elven som ble gjenvunnet og demmet opp. Det ble deretter brukt av handelsgartnerier som forsynte Londons økende befolkning. Parken er gradert som Nivå II* i Registeret for historiske parker og hageanlegg.

## Historie
Før 1846 var det området som nå er dekket av parken kjent som Battersea fields, og var et egnet sted for dueller. Den 21. mars 1849 møttes hertugen av Wellington, daværende statsminister, og Jarlen av Winchilsea på markene for å avgjøre en æressak ved duell. Wellington var positiv til å lette begrensningene som var pålagt katolikkene til å delta i politikken, mens Winchilsea var imot og hadde anklaget Wellington for «et lumsk design for overtredelse av våre friheter og innføring av pavemakten i hvert eneste departement i staten.»  Da de skulle skyte, bommet hertugen med vilje, mens jarlen skjøt i luften. Jarlen skrev senere en ydmyk beklagelse til hertugen.

De opprinnelige utkastene til parken ble tegnet av arkitekten James Pennethorne mellom 1846 og 1864, skjønt parken slik den så ut da den ble åpnet i 1858 avvek noe fra Pennethornes visjon.

Battersea Park var vert for den aller første demonstrasjonen av fotball spilt med regler utviklet av det nye forbundet The Football Association (FA) 9. januar 1864. Spillerne ble valgt av FA-presidenten og sekretæren, og inkluderte flere velkjente fotballspillere.

I 1951 ble parken forvandlet til en «festivalpark» som ledd i en stor festival som ble feiret etter andre verdenskrig. Parken fikk nye fontener og andre fasiliteter, blant annet en forhøyet gangvei bundet sammen av plattformer i trærne. En annen del av forvandlingen var tilføyelsen av en fornøyelsespark.

Parken har også en liten zoologisk hage; flere utendørsanlegg for idrett, blant annet tennisbaner, løpebaner og et fotballstadion, en innsjø for båtaktiviteter, og en fredspagode.

I perioden 2002&ndash;2004 ble parken renovert. Den ble gjenåpnet 4. juni 2004 av prins Philip, hertug av Edinburgh.

## Referanser


## Litteratur
* The Friends of Battersea Park (1993): *Battersea Park: An Illustrated History*.

## Eksterne lenker
*History of Battersea Park
*Friends of Battersea Park
*Map of the park
Akvariet i Bergen

**[[Stiftelse|Stiftelsen]] Akvariet i Bergen** - Det Nasjonale Akvariet er et akvariumsanlegg fra 1960 som viser fisk, vannlevende dyr og pingviner. Akvariet har i tillegg en tropisk avdeling med slanger, krokodiller, edderkopper og andre tropiske dyr. Anlegget ligger på Nordnes i Bergen sentrum. Nordnesparken og Nordnes sjøbad ligger like ved Akvariet. 

## Beskrivelse
Akvariet ble finansiert ved en innsamlingsaksjon i Bergen, og det ble bygget sammen med Havforskningsinstituttet. Det ble tegnet av Hans Chr. Gaserud og Helge Simers og ble åpnet 27. august 1960. Det var da Nord-Europas største og mest moderne akvarium.  

Akvariet har mer enn 300 arter og over 60 store akvarium. I 2016 ble det åpnet et havakvarium som kan sees fra utsiden og innsiden. I fire utendørdammer holder pingvinger, sjøløver, oter og stor fisk til og i den tropiske avdelingen holder slanger, krokodiller, edderkopper, øgler og andre eksotiske dyr til. Sommeren 2018 åpnet en ny stor oterdam på Akvariet, hvor de to oterne Gizmo og Bella bor. Oteren på Akvariet er Europeiske otere - et semi-akvatisk rovpattedyr i mårfamilien. På samme tid åpnet og en stor lekeplass for barn og voksne på takterrassen til Akvariet.

## Det nye akvariet
I 2018 la akvariet fram ideer og planer for utvidelse og flytting til Dokken, sammen med Havforskningsinstituttet og Fiskeridirektoratet.
Det nye akvariet vil, avhengig av finansiering, kunne stå ferdig i 2025.

I juni 2022 ble det offentligjort at det nye akvariet skal etableres som et *verdenshavsenter* og skal være et kunnskaps- og formidlingssenter for havet. Det nye senteret skal få navnet «O».

## Bilder

Fil:Akvariet 2 Bergen.jpg|Akvariet i Bergen 
Fil:Penguin under water.jpg|Bøylepingvin i Akvariet 
Fil:Akvariet Steinbit.jpg|Steinbit, Akvariet i Bergen 
Fil:Pi733B23.jpg
Fil:SL238B23.jpg
Fil:Fish622B23.jpg
Fil:Fish628B23.jpg
Fil:Kryp235B23.jpg
Fil:Kryp811B23.jpg
Fil:Kryp344B23.jpg
Fil:Kryp433B23.jpg
Fil:Kryp387B23.jpg
Fil:Kryp465B23.jpg


## Referanser


## Litteratur
* 

## Eksterne lenker
* 
* Bergen byleksikon på nett, om Akvariet
Jef Raskin

**Jef Raskin** (født 9. mars 1943 i New York City i USA, død 26. februar 2005 i Pacifica i California) var en amerikansk ekspert på menneske-maskin-interaksjon (MMI) som er best kjent for å ha startet Macintosh-prosjektet for det amerikanske datafirmaet Apple Computer på slutten av 1970-tallet.

## Liv og virke
### Bakgrunn
Jef  Raskin kom fra en sekulær jødisk familiebakgrunn. Han utdannet seg innen matematikk og filosofi, og tok en mastergrad i datavitenskap ved Pennsylvania State University i 1967. Det første dataprogrammet han laget, et musikkprogram, var en del av avhandlingen hans.

### Karriere
Etter å ha jobbet som amanuensis fra 1970 til 1974, ble han ansatt i Apple Computer i 1978. Han skrev en del notater om hvordan han kunne tenke seg datamaskiner som var mye enklere å bruke enn datidens, og foreslo overfor ledelsen at Apple burde starte et prosjekt rundt dette.

Han ansatte en tidligere student av seg, Bill Atkinson, og begynte på Macintosh-prosjektet i 1979. (Navnet *Mackintosh* ble valgt fordi dette var navnet på et eple, Raskins yndlingssort. Det var senere planer om å endre navnet, men det hadde da festnet seg.) Datamaskinen han så for seg var svært forskjellig fra den Macintosh-en faktisk ble sluppet på markedet, eller andre GUI-baserte datamaskiner generelt, og lignet mer på PDA-er som PalmOS.

Maskinen hadde en 9 tommer stor sort/hvit tegnbasert skjerm, som var bygd inn i en boks som ellers bestod av en diskettstasjon. Man brukte funksjonstastene for å skifte mellom programmene, men maskinen var også i stand til å forstå hva brukeren mente; hvis man f.eks. begynte å taste inn bokstaver, skiftet maskinen til tekstbehandlingsmodus, og hvis man tastet inn tall, skiftet maskinen til kalkulatormodus. Brukeren merket som regel ikke til disse skiftene.

I løpet av 1981 overtok Steve Jobs, som til da hadde konsentrert seg om Apple Lisa-prosjektet, mer og mer utviklingen av Macintosh. Jobs ble bedt om å integrere det Xerox PARC-inspirerte designet Apple Lisa hadde med det Raskin hadde laget.

Raskin sluttet i Apple i 1982 og startet sitt eget firma som fortsatte å produsere ting til Apple. Han skrev også *[[The Humane Interface]]*, hvor han konkretiserer sine tanker omkring menneske-maskin-interaksjon. På begynnelsen av 2000-tallet tok han på seg utviklingen av The Humane Environment (THE). THE er et system som tar utgangspunkt i idéene Raskin hadde, og har som mål å lage et nytt brukergrensesnitt basert på åpen kildekode.

Raskin fikk høre at han hadde kreft i bukspyttkjertelen i desember 2004, og døde i Pacifica, California, 26. februar 2005, 61 år gammel.

## Verker
* *The Humane Interface*, Addison-Wesley, 2000, ISBN 0-201-37937-6 (dt.: *Das intelligente Interface*, ISBN 3-8273-1796-7)
* *A Hardware-Independent Computer Drawing System Using List-Structured Modeling: The Quick-Draw Graphics System*, Pennsylvania State University, 1967

## Referanser
Menneske–maskin-interaksjon

**Menneske&ndash;maskin-interaksjon** (**MMI**) er en interaksjon mellom en bruker, gjennom et såkalt brukergrensesnitt (en har en fast respons gitt en aksjon,  kontekst og tilstand), og en maskin (noe teknologisk, som enten er mekanisk eller elektrisk, og som må få tilført energi for å fungere) . Dette må ikke forveksles med HCI (Human computer interface), som tar for seg interaksjon mellom bruker og datamaskin. 

Et eksempel på menneske-maskin-interaksjon er en lysbryter, på grunn av at en har et grensesnitt og interaksjon med en slags elektrisk maskin.Det å tegne med blyant på papir er ikke en mennske-maskin-interaksjon, på grunn av manglende grensesnitt, og på grunn av at en ikke har interaksjon med en maskin. 

De viktige elementene ved denne samhandlingen involverer utformingen av både maskinvare og programvare, og resulterer i et «produkt» hvor bl.a. estetikk, brukervennlighet, ergonomi, kognitiv teknologi, design, psykologi og sosiologi spiller en stor rolle for hvordan sluttbrukeren oppfatter samhandlingen. Samhandlingen mellom mennesker og maskiner har alltid vært et stort spørsmål, etter at maskinene mer og mer har tatt over menneskenes oppgaver.

## Referanser
MMI

**MMI** har flere betydninger:

* Multi Media Interface &ndash; førerinformasjonssystemet i Audi.
* Menneske&ndash;maskin-interaksjon &ndash; studien omkring interaksjonen mellom mennesker og datamaskiner.
* Markeds- og mediainstituttet &ndash; Markeds- og mediainstituttet. Norsk meningsmålingsinstitutt. Kjøpt opp av Synovate i 200x og skiftet navn til Synovate i 200x.
* 2001 skrevet med romertall
* Marina Militare, Italias sjøforsvar
* Mercalliskalaen, for å angi et jordskjelvs intensitet
Chelsea Bridge

**Chelsea Bridge** er en hengebro for biler og fotgjengere over Themsen i London. Broen ble tegnet av G. Topham Forest og innviet i 1937. Den erstattet en tidligere hengebro på samme sted, bygget i 1851&ndash;1858 av Thomas Page. Den var avgiftsbelagt frem til 1879.

På den nordlige elvebredd ligger Pimlico i øst og Chelsea i nord og vest; Royal Chelsea Hospital ligger umiddelbart i nordvest.

På den sydlige bredden er Nine Elms i øst og Battersea i vest. Battersea kraftstasjon ligger rett sydøst for broen, mens Battersea Park er i sydvest.

## Se også
* Liste over broer i London

## Referanser
Cannon Street stasjon

**Cannon Street stasjon** er en jernbane- og undergrunnsstasjon i City of London. 

## Jernbane

Jernbanestasjonen er endestasjon for ruter som krysser Themsen over Cannon Street Railway Bridge. Den hadde opprinnelig en viktoriansk fasade, som ble ødelagt under bombingen av London i andre verdenskrig, og den nye fasaden har et nokså uspennende design fra 1960-årene av John Poulson. Arkitekten ble senere fengslet for å ha skaffet seg blant annet denne kontrakten gjennom korrupsjon. To tårn i rød murstein ut mot Themsen er det eneste som står igjen av den gamle stasjonsbygningen. 

I 1926 ble det lagt strøm til stasjonen, og samtidig la man om sporene. Tidligere hadde tog måtte rygge inn på Cannon Street for å komme til Charing Cross, men dette var etter ombyggingen ikke lenger nødvendig. 

Under eiendomsboomen i 1980-årene ble det reist en stor kontorbygning over plattformene, uten at man stoppet togtrafikken i byggeperioden. Det var opprinnelig åtte plattformer, men nr. 1 ble fjernet mot slutten av 1990-årene. Alle de gjenværende ble da omnummerert, noe som i en periode skapte stor forvirring for pendlere. 

Stasjonen forbinder den sørlige delen av City med det sørlige og sørøstlige London. Noen ruter går direkte til Cannon Street fra Kent og East Sussex i rushtiden. I helgene brukes stasjonen enkelte ganger som en mellomstasjon mellom London Bridge og Charing Cross. 

Cannon Street stasjon drives av Network Rail.

## Undergrunn

Undergrunnsdelen er en grunn stasjon, rett under jernbanedelen. Den betjener linjene Circle og District, og ligger i kollektivsone 1. Det er direkte adgang mellom undergrunns- og jernbaneplattformene, slik at pendlere lett kan bytte. 

Fordi det nesten utelukkende er pendlere som bruker stasjonen er den bare åpne mandag&nbsp;fredag til kl. 21.00.

|}

## Eksterne lenker
* London Cannon Street Station Rail Network (Engelsk)
* Cannon Street Tube/Bus Transport for London (Engelsk)